Arsene Wenger yllättää: ”Jään eläkkeelle, älkää huolehtiko” - Valioliiga - Ilta-Sanomat
Arsene Wenger yllättää: ”Jään eläkkeelle, älkää huolehtiko”
Arsene Wenger levitteli käsiään tiistaina Mestarien liigan ottelussa Olympiakosia vastaan.
Julkaistu: 4.10.2015 13:27
Arsenal ja Manchester United kohtaavat sunnuntaina. Jättiseuroja johtavien managerien tulevaisuus puhuttaa Englannissa.
Arsene Wenger uhkasi poistua perjantaina kesken lehdistötilaisuuden, kun kysymykset eivät miellyttäneet 65-vuotiasta ranskalaista. Hän hermostui, sillä esiin nousi tuttu nimi: Jose Mourinho.Portugalilainen on ihmetellyt, miksi Islingtonissa 19 vuotta viihtynyt Wenger saa pitää työpaikkansa, vaikka Arsenal on voittanut mestaruuden viimeksi keväällä 2004.– Onko Mourinho oikeassa? Pysyt pestissäsi tuloksista huolimatta, toimittaja kysyi.Manchester United saapuu Emiratesille sunnuntaina. Punaisten paholaisten manageri Louis van Gaal, 64, on kertonut jäävänsä eläkkeelle vaimonsa toiveesta keväällä 2017. Terästulppaani jatkoi lauantaina The Guardianissa, että jättäisi seuran vapaaehtoisesti, jos valmentaisi yksitoista vuotta samassa ympäristössä ilman mestaruutta.– Osaan olla impulsiivinen. Minun ei tarvitse päättää etukäteen, koska lopetan. Jään kyllä eläkkeelle. Älkää huoliko, Wenger kertoi The Sunday Timesissa.Arsenal tarvitsee sunnuntaina voiton. United karkaa jo kuuden pisteen päähän, jos se juhlii Islingtonissa.Seuraa myös näitä sunnuntaina: Saapuuko Klopp pian Anfieldille?Liverpool on voittanut vain yhden kahdeksasta viime ottelustaan, kun mukaan lasketaan kaikki kilpailut. Punapaitojen manageri Brendan Rodgers, 42, on hurjan paineen alla. Pohjoisirlantilainen on ostanut reilun kolmevuotisen jaksonsa aikana pelaajia yli 400 miljoonalla eurolla, mutta ei ole tuonut ensimmäistäkään pokaalia Anfieldille.Everton ja Liverpool kohtaavat sunnuntaina Goodison Parkilla. Sumujen saarten lehdistö tuo jo kovaa vauhtia keväällä Dortmundin jättänyttä Jürgen Kloppia, 48, kaupungin punaisen seuran peräsimeen.Voittaako Spurs neljännen kerran peräkkäin?Tottenham on hyvässä vireessä. Sunnuntaina Swansean luokse matkaava Spurs on voittanut kolme kertaa peräkkäin Valioliigassa. Mauricio Pochettino, 43, on saanut nuoren ryhmänsä pelaamaan näyttävää jalkapalloa. Joukkueen keski-ikä nousi vain reiluun 23 vuoteen, kun Manchester City kaatui viikko sitten White Hart Lanella luvuin 4–1.
Dele Alli nimettiin maajoukkueeseen.
Päävalmentajan työ kantaa hedelmää. Kovasti uurastava, Taivaansinisiä vastaan 13,4 kilometriä liikkunut Dele Alli, 19, nimettiin viikolla Englannin maajoukkueeseen.Valioliigan suorat tv-ottelut sunnuntaina: Everton–LiverpoolSu klo 15.15 MTV SPORT 1Arsenal–Manchester UnitedSu klo 17.45 MTV SPORT 1Tulospalvelu: Valioliiga 04.10.2015http://tulospalvelu.iltasanomat.fi/widget-round/17/2015-10-04Tulospalvelu: Valioliiga sarjataulukkohttp://tulospalvelu.iltasanomat.fi/widget-leaguetable/17738
Jose Mourinholta uhmakasta puhetta Chelsean johdolle – ”Jos annatte potkut, niin...”
Jose Mourinho ei hyväksynyt Southampton-ottelun tulosta, vaan syytti tuomareita länsilontoolaisten sorsimisesta. Lue lisää ›
Pohjalainen: 15-vuotias suomalaispoika pääsee Chelsean testattavaksi
Williams Rosenlöf täyttää Chelsean kriteerit, sillä hän on peräti 201-senttinen! Lue lisää ›